**6 клас Домашна работа – 5 учебна седмица**

**Български език**

1. *Mоля, препишете в тетрадките си:*

**Строеж на простото изречение. Сказуемно определение**

Сказуемното определение е второстепенна част на изречението. Означава признак на подлога или допълнението посредством сказуемото. Съгласува се по род и число с подлога или допълнението. Например: *Петър се събуди* ***бодър.*** *– Какъв се събуди? Деница видя майка си* ***усмихната.*** *– Каква видя майка си? Слави, днес си* неподготвен. *– Какъв си днес? Разбрах, че си бил* ***болен****. - Какъв си бил?*

Сказуемното определение се открива с въпросите **Какъв? Каква? Какво? Какви?**зададени към поясняваната дума посредством сказуемото.

**Литература**

1. *Mоля, препишете в тетрадките си:*

**Художествена условност**

Художествената условност е един вид споразумение между читател и автор за това, че читателят не бива да приема прочетеното буквално, а да осъзнава, че то е измислено. Художествената условност е възможност да се покаже образно всяко нещо, дори и това, което не може да бъде възприето със сетивата на човек, а е ресултат на неговата мисъл.